Demografia istorica
Se tracha de la partida de la demografia que s'interessa a l'evolucion de la populacion dins l'espaci istoric.

Una disciplina scientifica

Origina de la disciplina 

La demografia istorica apareguèt d'en primièr en França, gràcias a l'òbra de Louis Henry que s'interessèt a encapar las questions de feconditat e lor evolucion.
La demografia istorica s'es rapidament desvolopada après l'an 1950.

Metòdes 

Per determinar la populacion òm utiliza pro sovent las sorgas escrichas, mas quand elas fan sofracha o existisson pas, cal utilizar las donadas arqueologicas e trabalhar l'interdisciplinaritat amb los istorians e los arqueològs.

Valors de las donadas 

La demografia istorica permet:

-d'aprigondir las conoissenças istoricas

-de balhar de donadas sus las consequéncias d'evolucions socialas o scientificas fondamentalas

-de comprendre los processuses de desvolopament de las populacions umanas

Un exemple: Occitània 

Evolucion istorica de la populacion d'Occitania (estimacions)
En 2000, i aviá aperaquí 15 000 000 d'estatjants en Occitània.

Se pòt arremarcar aital dos grands periòdes d'estagnacion. 
Los sègles 13, 14 e 15  foguèron de sègles que coneguèron de nombrosas guèrras coma la la Guèrra de Cent Ans. Foguèt tanben lo periòde que la pèsta envasiguèt Euròpa. Lo periòde 1800-1950, foguèt marcat una feconditat excepcionalament bassa comparada amb las dels autres païses europèus. De mai, qualques millions d'Occitans emigrèron per de rasons economicas pendent aquel periòde. La respelida 1950-2010 es en granda partida deguda a l'immigracion internacionala (Africans, Italians, Espanhòls, Portugueses...) e nacionala (Franceses del nòrd).

Populacion del mond 

Evolucion de la populacion mondiala segon l'INED.

Nòtas e referéncias 

Demografia
Istòria